Katrin Toome

Katrin Toome (sündinud 1973. aastal Tallinnas) on eesti telesaatejuht, kes on töötanud kolmes Eesti telekanalis. 

Ta on hariduselt kosmeetik-jumestaja ja õppinud ka sekretäriks.

1990. aastate keskel käis ta Kanal 2 saatejuhtide konkursil, kuid võeti telekanalisse tööle hoopis sekretäriks. Peagi järgnes töö saatepäevateadustajana. 1996. aastal sai temast lemmikloomasaate "Kõige parem sõber" toimetaja ja saatejuht.

Aastatel 1998–1999 oli ta Eesti Televisiooni meelelahutussaate "Topelttosin" kaassaatejuht – lototüdruk, kes assisteeris põhisaatejuhti (Peeter Oja või Urmas Reitelmanni). 

Seejärel töötas ta taas Kanal 2-s saatepäevateadustajana ja juhtis saadet "Seksuaalne kaamera".

Kui Kanal 2 enam saatepäevateadustajat ei vajanud, juhtis ta kaheksa aastat TV3-s interaktiivset öösaadet "Telejazz Live".

2010. aasta oktoobrist kuni 2017. aasta keskpaigani töötas ta Tallinna Televisioonis uudistesaate saatejuhina.

Kokku on ta televisioonis töötanud üle 20 aasta, kuid pidanud ka jalatsipoemüüja ja taksodispetšeri ametit. Kui õpingute kõrvalt töötas ta restoranis ettekandja ja baaridaamina, siis hiljem on ta maitsnud ka ettevõtjaleiba ja juhtinud oma koristusfirmat.

Isiklikku
Ta on põdenud vähki ja sellest tervenenud.

Tema elukaaslane on olnud kunstnik ja muusik Alar Kriisa. Tema tütar Stefi on geoloogiamagister.

Viited

Eesti saatejuhid
Sünniaeg puudub